ઈરાન સીરિયાના પ્રમુખને મદદ કરે છે ને તેનું લશ્કર દમાસ્કસની આસપાસ ધામા નાંખીને પડ્યું છે. આ છાવણીમાંથી જ ઈઝરાયલ પર મિસાઈલ છોડાયેલાં એટલે ઈઝરાયલે ધડબડાટી બોલાવીને આ ઠેકાણાં પર બોમ્બ ઝીંકીને બધું સાફ કરી નાંખ્યું. એ પછી ઈઝરાયલના વડા પ્રધાન નેતન્યાહૂએ ગુપ્ત પરમાણુ ફાઇલ નામના થોકબંધ દસ્તાવેજો જાહેર કર્યા હતા. આ દસ્તાવેજો પ્રમાણે ઈરાન દુનિયાની નજરોથી બચીને ન્યુક્લિયર બોંબ બનાવી રહ્યો છે. આ ધડાકા બાદ ટ્રમ્પ એક્શનમાં આવ્યા અને ઈરાન સાથેની પરમાણુ સમજૂતીને રદ કરી નાંખી. સાથે સાથે ઈરાન પર આર્થિક પ્રતિબંધો પણ લાદી દીધા.